Ego dux Burgundie, Hugo, presentibus et futuris notum facio quod Pontius, dominus Duismi, et uxor ejus, filia Willelmi de Duismo, laudaverunt donum et elemosinam quam fecerat ecclesie Fonteneti Savaricus et Andreas et Herveius, fratres de Fontanis, de casamento suo, omnes scilicet aasentias terrarum suarum de Fontanis, in bosco et in plano et in aquis suis, et pasturas omnibus animalibus, pastionem porcis, et carreriam trium tesiarum per medium pratorum ad riveriam. Concesserunt et laudaverunt divisionem quam fecerant homines monachorum inter finagia de Fontanis et de Verdennaco et de Estormer. Graantaverunt (sic) quoque quod usagia que homines sui in terris monachorum se habere dicebant eos in pace guerpire facerent. Hec omnia laudavit Pontius et uxor ejus, et cetera omnia que continentur in carta de his plenis facta, et Eduensis episcopi sigillo signata. Unde testes sunt: Lambertus de Cofergen et Bernardus frater ejus, Girardus Pilosus et Wiardus filius ejus, Wiardus de Seneveio et Johannes frater ejus. Ego quoque hoc testor et ne quam hic in posterum oriatur querela, presentem cartam sigilli mei appensione confirmo.